**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XIII**  **Број 31** | **Прокупље**  **27. Август**  **2021.** | **Лист излази према потреби**  Годишња претплата: 1.000 дин.  Цена овог броја износи: 40 дин.  Рок за рекламацију: 10 дана |

1

На основу члана 3. Одлуке о утврђивању времена и узрока смрти лица умрлих изван здравствене установе и издавању потврде о смрти на територији града Прокупља („Сл. лист града Прокупља'', број 4/21) и члана 3. став 1. тачка 2. Одлуке о Градском већу града Прокупља, („Сл. лист града Прокупља'' бр. 2/18), у вези са чланом 203. став 4. Закона о здравственој заштити („Сл. гласник РС“, 25/2019) и тачке 64.Упутства о вођењу матичних књига и обрасцима матичних књига („Службени гласник РС“ бр.93/2018), Градско веће града Прокупља, на седници одржаној дана 26.08.2021. године, донело је

# О Д Л У К У

**о расписивању јавног огласа за одређивање доктора медицине за**

**стручно утврђивање времена и узрока смрти умрлих изван здравствене установе на територији града Прокупља**

Члан 1.

Овом Одлуком расписује се јавни оглас за одређивање 1 (једног) доктора медицине за стручно утврђивање времена и узрока смрти лица умрлих изван здравствене установе на територији града Прокупља (у даљем тексту: мртвозорник), на период од четири године.

Члан 2.

Право учешћа на јавном огласу има лице која испуњава следеће услове:

* које је доктор медицине,
* које има положен стручни испит,
* које има најмање годину дана искуства на пословима доктора медицине и
* које има пребивалиште на територији града Прокупља.

Члан 3.

Јавни оглас расписује Градско веће и он обавезно садржи:

* опис послова мртвозорника;
* услове које кандидат треба да испуњава;
* временски период обављања послова;
* документацију коју је неопходно приложити;
* рок и начин достављања пријава и
* податке о року и органу надлежном за одлучивање по пријави.

Члан 4.

Рангирање подносилаца пријава вршиће се применом следећих критеријума:

* дужина радног искуства на пословима доктора медицине;
* дужина радног искуства у области здравствене заштите;
* висина просечне оцене на студијама и
* дужина студирања.

Члан 5.

Образује се Комисија за пријем и разматрање приспелих пријава на јавни оглас за мртвозорника (у даљем тексту: Комисија), у следећем саставу:

1. Марко Костадиновић, члан Градског већа града Прокупља-председник Комисије;
2. Милоје Прокић, шеф Одсека за лична стања грађана и матичних књига-члан

Комисије и

1. Снежана Атанасковић, матичар у Одсеку за лична стања грађана и матичних

књига –члан Kомисије.

Члан 6.

Задатак Комисије из члана 5. ове Одлуке је да:

* + изврши пријем и проверу пријава на јавни оглас;
  + размотри и оцени приспеле пријаве;
  + у случају потребе, односно подједнаког рангирања појединих кандидата, обави усмену проверу и оцену наведених кандидата;
  + достави мишљење и предлог кандидата за мртвозорнике Градском већу града Прокупља.

Члан 7.

Стручне и административно-техничке послове за потребе Комисије, обављаће Одељење за општу управу Градске управе града Прокупља – Одсек за лична стања грађана и матичне књиге.

Члан 8.

Јавни оглас се објављује на званичној интернет презентацији града Прокупља, као и у најмање једном недељном листу који излази на територији града Прокупља.

Члан 9.

Одлука ступа на снагу наредног дана од дана објављивања у „Службеном листу града Прокупља''**.**

Број: 06-75/2021-02

У Прокупљу, 26.08.2021. године

# ГРАДСКО ВЕЋЕ ГРАДА ПРОКУПЉА

**ПРЕДСЕДНИК**

Милан Аранђеловић с.р.

2

На основу члана 64.а став3. Закона о пољопривредном земљишту (''Службени гласник РС'', бр. 62/06,65/08-др.закон, 41/09,112/15,80/17 и 95/18-др.закон), Правилника о условима и поступку давања у закуп и на коришћење пољопривредног земљишта у државној својини(''Сл.ГласникРС''бр.16/2017,111/2017,18/2019,45/2019,3/2020,25/2020,133/2020и 63/221

и члана 2. Одлуке о одређивању надлежног органа за спровођење поступка давања у закуп пољопривредног земљишта у државној својини(''Службени лист града Прокупља'' бр.4), Градоначелник града Прокупља је дана 24.08.2021.године, донео

ОДЛУКУ

О РАСПИСИВАЊУ ЈАВНОГ ОГЛАСА ЗА ДАВАЊЕ У ЗАКУП И НА КОРИШЋЕЊЕ

ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ

У ГРАДУ ПРОКУПЉЕ

И расписује

ОГЛАС

ЗА ДАВАЊЕ У ЗАКУП И НА КОРИШЋЕЊЕ ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ У ГРАДУ ПРОКУПЉЕ

I

-Предмет јавног надметања-

1. Расписује се оглас за давање у закуп и на коришћење пољопривредног земљишта у државној својини по условима другог круга у граду Прокупљу у следећим катастарским општинама:

Саставни део овог ''Службеног листа'' су табеле које садржи ова Одлука и сагласност надлежног министарства.

***С а д р ж а ј***

***1.Одлука о расисивању јавног огласа за одређивање доктора медицине за стручно утврђивање времена и узрока смрти умрлих изван здравствене установе на територији града Прокупља.....1***

***2. Одлука о расписивању јавног огласа за давање у закуп и на коришћење пољопривредног земљишта у државној својини у граду Прокупљу и расписује Оглас за давање у закуп и на коришћење пољопривредног земљишта у државној својини у Граду Прокупљу............................4***



Издавач**:** *Скупштина Грaда Прокупља*

**Лист уредио:** *Ивана Обрадовић*

**Главни и одговорни уредник:** *Секретар Скупштине Града*

*Прокупља Александра Вукићевић*